‘La noche en vela’ torna per a potenciar el xicotet comerç de la ciutat
25 d’octubre 2018

![Imagen 1](/media/0pzbu5fa/13_maq_noche_vela_01.jpg)![Imagen 2](/media/b04b2rdq/13_maq_noche_vela_02.jpg)

![](/media/knpl53or/13_c_noche_vela_01.jpg)  
  

Divendres 26 d'octubre tindrà lloc la 6ª edició de La noche en vela, una jornada dedicada al turisme, a la moda, a l'oci i al xicotet comerç, en la plaça Major i en el carrer Castell.

  

L'esdeveniment organitzat per l'Associació de Comerç Ciutat de Sagunt en col·laboració amb les delegacions de Mercats i Comerç i de Turisme de l'Ajuntament de Sagunt oferirà com a novetat rutes guiades gratuïtes que eixiran des de la porta de l'ajuntament a les 18.45 hores en què tota aquella persona que participe coneixerà el comerç de la ciutat a través de la zona comercial del barri històric. A continuació, sobre les 20.30 hores, tindrà lloc una desfilada de moda en la plaça Major que comptarà amb la participació dels comerços de Sagunt i amb l'actuació d'un grup de música en directe. Posteriorment, aquelles persones que participen en l'esdeveniment podran gaudir del carrer Castell il·luminada amb els ja tradicionals ciris i de l'oferta gastronòmica que ofereixen els restaurants de la zona.

  

El regidor de Mercats i Comerç, Sergio Moreno, ha destacat les novetats d’enguany com són les visites guiades i el concert i ha animat la població a participar en esta jornada. Per altra banda, la delegada de Turisme, Natalia Antonino, ha manifestat la imprescindible participació de la seua regidoria en este esdeveniment ja que el comerç “**és necessari per al turisme en el nostre municipi i perquè entenem que el comerç ha de continuar en la nostra ciutat ja que no està passant pel seu millor moment i des de l'administració local hem de fer tot el possible per a fomentar este tipus d'activitats que ixen des del propi sector**”. Ha desitjat que tot isca tan bé com siga possible i espera que la delegació seguisca col·laborant altres anys.

  

La presidenta de l'Associació de Comerç Ciutat de Sagunt, Lola Torrente, ha agraït tant a l'Ajuntament de Sagunt com a la Generalitat Valenciana i a tots els comerciants i socis que han participat ja que cada vegada “**som més els que diem que en la ciutat hi ha comerç i per a no oblidar l'important que açò és per a no convertir-se en una ciutat dormitori**”. Torrente ha manifestat la seua preocupació pel xicotet comerç perquè, segons la presidenta, “**l'evolució del comerç en general no ha d'estar renyida amb el comerç tradicional amb qui ha de trobar punts en comú**” i ha comentat que des de fa dos anys molts són els comerços que han tancat i que amb estes accions “**volem donar llum al comerç de proximitat per a demostrar que aquest comerç existeix i ha de perdurar**”.

*   [](http://www.facebook.com/sharer.php?u=https://aytosagunto.es/va/actualitat/la-noche-en-vela-torna-per-a-potenciar-el-xicotet-comerc-de-la-ciutat/ "Facebook")
*   [](http://twitter.com/share?url=https://aytosagunto.es/va/actualitat/la-noche-en-vela-torna-per-a-potenciar-el-xicotet-comerc-de-la-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-noche-en-vela-torna-per-a-potenciar-el-xicotet-comerc-de-la-ciutat/ "Linked In")
*   [](mailto:?body=https://aytosagunto.es/va/actualitat/la-noche-en-vela-torna-per-a-potenciar-el-xicotet-comerc-de-la-ciutat/)